钦定古今图书集成/明伦汇编/氏族典/第177卷 > 田牟
## 钦定古今图书集成/明伦汇编/氏族典/第177卷 > 田牟

按《唐书田弘正传》：“弘正子牟，宽厚明吏治，为神策大
将军。开成初，盐州刺史王宰失羌人之和，诏牟代之。
累迁鄜坊节度使，再徙天平，三为武宁，一为灵武军，
官至检校尚书左仆射，卒。”

===田鐬===按《唐书田弘正传》：“弘正子布。布子鐬，宣宗时历银州
刺史，坐以私铠易边马论死。宰相崔铉奏布死节于
国，可贷鐬以劝忠烈，故贬为州司马。”